Komisijas paziņojums Eiropas Parlamentam atbilstīgi EK Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes ieteikuma pieņemšanu par nepilngadīgu personu un cilvēka cieņas aizsardzību un par atbildes tiesībām saistībā ar Eiropas audiovizuālo un tiešsaistes informācijas pakalpojumu nozares konkurētspēju /* COM/2006/0546 galīgā redakcija - COD 2004/0117 */





[pic] | EIROPAS KOPIENU KOMISIJA | Briselē, 21.9.2006 COM(2006) 546 galīgā redakcija 2004/0117 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes ieteikuma pieņemšanu par nepilngadīgu personu un cilvēka cieņas aizsardzību un par atbildes tiesībām saistībā ar Eiropas audiovizuālo un tiešsaistes informācijas pakalpojumu nozares konkurētspēju 2004/0117 (COD) KOMISIJAS PAZIŅOJUMS EIROPAS PARLAMENTAM atbilstīgi EK Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes ieteikuma pieņemšanu par nepilngadīgu personu un cilvēka cieņas aizsardzību un par atbildes tiesībām saistībā ar Eiropas audiovizuālo un tiešsaistes informācijas pakalpojumu nozares konkurētspēju 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2004) 341, galīgā redakcija – 2004/0117 (COD)): | 30.4.2004. | Eiropas Ekonomikas un sociālo lietu komitejas atzinuma datums: | 9.2.2005. | Datums, kad sniegts Eiropas Parlamenta atzinuma datums (pirmais lasījums): | 7.9.2005. | Grozītā priekšlikuma nosūtīšanas datums: | 23.1.2006. | Kopējās nostājas pieņemšanas datums: | 18.9.2006. | 2. KOMISIJAS PRIEKŠLIKUMA MĒRĶIS Priekšlikums attiecas uz Eiropas Parlamenta un Padomes ieteikumu par nepilngadīgu personu un cilvēka cieņas aizsardzību un par atbildes tiesībām saistībā ar Eiropas audiovizuālo un informācijas pakalpojumu nozares konkurētspēju. Šis priekšlikums seko Komisijas otrajam novērtējuma ziņojumam Padomei un Eiropas Parlamentam par to, kā tiek piemērots Padomes 1998. gada 24. septembra Ieteikums 98/560/EK par Eiropas audiovizuālo un informācijas pakalpojumu nozares konkurētspējas attīstību, veicinot valsts programmas, kuru mērķis ir panākt nepilngadīgu personu un cilvēka cieņas pielīdzināmu un efektīvu aizsardzību. 3. KOMENTĀRI PAR KOPĒJO NOSTĀJU Padome saistībā ar Komisijas priekšlikumu (kurā grozījumi izdarīti ar Komisijas 2006. gada 20. janvāra grozīto priekšlikumu) ir veikusi dažas būtiskas izmaiņas, kuras lielākoties ir atbalstāmas, jo tās palīdzēs nodrošināt to, ka galarezultātā ieteikuma mērķi tiek sasniegti. Tekstā, salīdzinājumā ar Komisijas priekšlikumu, vietām mainīta reakcija, lai padarītu tekstu skaidrāku vai nodrošinātu teksta saskaņotību piedāvātajā ieteikumā. Apsvērumi 17. apsvērumā, kas saistīts ar dzimumu attēlojumu plašsaziņas līdzekļos un reklāmā, teikuma pēdējā daļa – „ un nepieciešamības gadījumā jāveic atbilstoši pasākumi ” – tika svītrota. Komisijai nav iebildumu, ka šī teikuma daļa tiek svītrota. Apsvērumos netika veiktas citas būtiskas izmaiņas. Rezolutīvā daļa Attiecībā uz rezolutīvās daļas saturu tika veiktas šādas izmaiņas. I sadaļas 2. punkta a) apakšpunktā tika pievienota teikuma daļa „ un, piemēram, izmantojot pastāvīgu apmācību skolas izglītībā ”. Komisijai nav iebildumu, ka tiek pievienots šis piemērs. I sadaļas 2. punkta c) apakšpunkts tika papildināts ar noteikumu „darbības, lai iedzīvotājus vairāk informētu par Internet tīkla piedāvātajām iespējām”. Komisija atbalsta šā noteikuma pievienošanu. II sadaļas 1. punkts tika papildināts ar frāzēm „ piemēram, izmantojot filtrācijas sistēmas " un " vai brīdinājuma ziņojumus ”. Komisijai nav iebildumu, ka tiek pievienoti šie piemēri. II sadaļas 2. punkts izteikts jaunā redakcijā: „apsvērt iespēju izveidot filtrus, kas neļautu Internet tīklā izplatīt cilvēka cieņu aizskarošu informāciju”. Kaut arī šis noteikums vairs konkrēti nenorāda uz „ bērnu pornogrāfiju saturošiem materiāliem ”, Komisija uzskata, ka uz šādiem materiāliem attiecas frāze „ cilvēka cieņu aizskarošu informāciju ”. Tādēļ Komisijai nav iebildumu pret šādu teksta redakciju. Tika svītrota II sadaļas 3. punkta daļa „ izmantojot sistēmas, lai filtrētu informāciju, ar ko apmainās lietotāji ”. Tā kā noteikuma būtiskā daļa – „ izstrādāt pasākumus, lai palielinātu satura marķēšanas sistēmu izmantošanu [..]” – saglabājas, Komisijai nav iebildumu pret šādu teksta redakciju. II sadaļas 4. punkts izteikts jaunā redakcijā: „ apsvērt efektīvus līdzekļus, lai audiovizuālajos un tiešsaistes informācijas pakalpojumos izvairītos no diskriminācijas dzimuma, rases vai etniskās izcelsmes, reliģijas vai pārliecības, invaliditātes, vecuma vai seksuālās orientācijas dēļ, cīnītos pret šādu diskrimināciju un veicinātu prasmju daudzveidīgu un reālu atveidi un sieviešu un vīriešu iespējas sabiedrībā .” Šāda redakcija nemaina noteikuma būtību. Tādēļ Komisijai nav iebildumu pret šādu teksta redakciju. Sadaļā, kas sākas ar „ ATZĪMĒ, KA KOMISIJA ”, 1. punkts papildināts ar „ priekšrocībām un ”. Komisijai nav iebildumu pret šo precizējumu attiecībā uz plānoto informācijas pasākumu veicināšanu saistībā ar 2005.–2008. gada Kopienas daudzgadu programmu par drošākas Internet tīkla lietošanas un jaunu tiešsaistes tehnoloģiju popularizēšanu. Tās pašas sadaļas 6. punkts papildināts ar šādu tekstu: „ pamatojoties uz dalībvalstu sniegto informāciju, plāno iesniegt Eiropas Parlamentam un Padomei ziņojumu par šajā ieteikumā minēto pasākumu izpildi un efektivitāti, kā arī vajadzības gadījumā pārskatīt šo ieteikumu .” Komisijai šis papildinājums ir pieņemams, un ar to būs iespējams risināt arī jautājumus, kas skarti ierosinātajos noteikumos (Eiropas Parlamenta 35. un 36. grozījums), kuros ieteikts dalībvalstīm iesniegt Komisijai ziņojumu par šā ieteikuma piemērošanai veiktajiem pasākumiem, bet Komisijai, uz dalībvalstu iesniegto ziņojumu pamata, iesniegt Eiropas Parlamentam ziņojumu par šajā ieteikumā noteiktajiem pasākumiem. Tādēļ Komisija uzskata, ka, ņemot vērā šo jauno noteikumu, pēdējie minētie noteikumi nebūtu nepieciešami. Pielikumi I pielikumā veiktas tikai nelielas izmaiņas pēc būtības: „ minimālās prasības ” tika atkal nomainītas ar „ orientējoši norādījumi ”; bet pēdējais teikums – „ Dalībvalstis nodrošina, ka netiek nepamatoti ierobežota atbildes tiesību (vai līdzvērtīgu tiesiskās aizsardzības līdzekļu) un tiesību uz izteiksmes brīvību efektīva izmantošana ” – netika iekļauts Padomes kopējā nostājā. Komisija var atbalstīt atgriešanos pie vārdiem „orientējoši norādījumi” un piekrīt Padomes uzskatam, ka teikums – „ Dalībvalstis nodrošina, ka netiek nepamatoti ierobežota atbildes tiesību (vai līdzvērtīgu tiesiskās aizsardzības līdzekļu) un tiesību uz izteiksmes brīvību efektīva izmantošana ” – ir lieks. Kaut gan divi „ Iespējamās rīcības piemēri saistībā ar informācijas nesēju izmantošanas prasmi ” II pielikumā tika svītroti, bet pārējos piemērus Padome izteica jaunā redakcijā, šo piemēru pamatā esošo principu būtība saglabājas tā pati. Tādēļ Komisija šīs izmaiņas var pieņemt. Padome izteica visus III pielikuma „ Nozares un iesaistīto personu iespējamās rīcības piemērus nepilngadīgu personu labā ” jaunā redakcijā. Tā kā šo piemēru būtība saglabājas tā pati, Komisija var pieņemt šīs izmaiņas. 4. SECINĀJUMI Tāpat kā Komisija grozītajā priekšlikumā, Padome pilnībā, daļēji vai principā pieņēmusi 1., 2., 4., 6., 7., 8., 9., 10., 11., 12., 14., 15., 16., 18., 19., 20., 21., 22., 23., 24., 25., 26., 28., 29., 30., 31., 33., 35., 36., 37. un 38. grozījumu. Turklāt Padome, tāpat kā Komisija grozītajā priekšlikumā, savā kopējā nostājā nav iekļāvusi 3., 5., 13., 27., 32. un 34. grozījumu. Komisija uzskata, ka 2006. gada 18. septembrī ar kvalificētu balsu vairākumu pieņemtajā kopējā nostājā lielā mērā ievēroti Komisijas priekšlikuma mērķi un pieeja un ka Padome ir pienācīgi ņēmusi vērā Eiropas Parlamenta bažas un prioritātes un ir spējusi pieņemt vairumu Parlamenta veikto grozījumu. Tādēļ Komisija pauž atbalstu un tuvākā nākotnē cer sagaidīt Parlamenta un Padomes vienošanos attiecībā uz ātrāku ieteikuma pieņemšanu.